Flere eksperter har søgt at indkredse, hvordan partiet skal opfattes. Journalisten og forfatteren Tom Carstensen, der har fulgt den [[højreekstremisme|yderste højrefløj]] i en årrække, skelner mellem den "ekstreme højrefløj" og den "radikale højrefløj", og han henregner Stram Kurs til ''den radikale højrefløj'',<ref name="påslapline" /> ligesom lektor Jan Ifversen fra [[Aarhus Universitet]] kalder partiets standpunkt højreradikalt.<ref name=videnskab /> Projektleder Christian Mogensen fra [[Center for Digital Pædagogik]] mener, at der er tale om en eksponent for ''det alternative højre'', også benævnt [[alt-right]] i udlandet.<ref name="påslapline" /> Ifølge historikeren Christian Egander Skov, der forsker i højreradikalisme og politisk historie, er Stram Kurs "et ekstremt [[højrepopulisme|højrepopulistisk]] parti".<ref name=bt /> Historiker og forsker i demokrati Benjamin Ask Popp-Madsen kalder Stram Kurs politik for [[Fascisme|fascistisk]]. <ref name=":1" />
Filosofi Politik Historie Foreninger Organisationer